Aalborg Håndbold har skrevet en treårig kontrakt med den 24-årige svenske landsholdsspiller Niclas Barud, som 1. juli skifter til aalborgklubben fra svenske Sävehof. Den fysisk stærke spiller har blandt andet en stor force i forsvaret. Stregspilleren har spillet for Sävehof i seks sæsoner, og har blandt andet spillet Champions League. han er også noteret for 18 A-landskampe og en lang række ungdoms- og juniorlandskampe. - Jeg glæder mig til at spille for Aalborg Håndbold og være en del af den danske liga. Det giver mig mulighed for at udvikle mig yderligere som spiller både til træning og i kamp. Jeg ser frem til at præge toppen af dansk håndbold sammen med mit nye hold og glæder mig til at spille i Gigantium med den fantastiske opbakning, der er til kampene i Aalborg, siger Niclas Barud. Stregspillerne Jesper Ahle og Olexander Shevelev forlader Aalborg Håndbold efter denne sæson.

Opsummering:
24-årig landsholdsspiller skal forstærke klubben.